title: Rozhodnutie Rady zo 6. decembra 1999 o zásadách, prioritách, strednodobých cieľoch a podmienkach obsiahnutých v Partnerstve pre vstup s Rumunskom

text:
Dôležité právne oznámenie

|

31999D0852

Úradný vestník L 335 , 28/12/1999 S. 0015 - 0021

		Rozhodnutie Radyzo 6. decembra 1999o zásadách, prioritách, strednodobých cieľoch a podmienkach obsiahnutých v Partnerstve pre vstup s Rumunskom(1999/852/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 622/98 zo 16. marca 1998 o pomoci uchádzajúcim sa štátom v rámci predvstupovej stratégie a najmä na ustanovenie Partnerstiev pre vstup [1], najmä na jeho článok 2,so zreteľom na návrh Komisie,keďže:(1) Európska Rada v Luxemburgu uviedla, že Partnerstvo pre vstup je novým nástrojom a základnou charakteristikou zdokonalenej predvstupovej stratégie;(2) nariadenie (ES) č. 622/98 uvádza, že Rada má rozhodnúť kvalifikovanou väčšinou a na návrh Komisie o zásadách, prioritách, strednodobých cieľoch a podmienkach obsiahnutých v jednotlivých Partnerstvách pre vstup predložených každému uchádzajúcemu sa štátu, ako aj o ich následných dôležitých úpravách;(3) pomoc spoločenstva je podmienená splnením základných prvkov, najmä rešpektovaním záväzkov obsiahnutých v Európskych dohodách a napredovaním, pokiaľ ide o splnenie kritérií stanovených v Kodani; v prípade, keď tento základný prvok chýba, na návrh Komisie môže Rada konajúc kvalifikovanou väčšinou prijať príslušné opatrenia týkajúce sa akejkoľvek predvstupovej pomoci;(4) Európska Rada v Luxemburgu rozhodla, že sa vykonávanie Partnerstva pre vstup a napredovanie pri prijímaní acquis bude posudzovať v orgánoch Európskej dohody;(5) pravidelná správa Komisie z roku 1999 predložila objektívnu analýzu príprav Rumunska na členstvo a identifikovala množstvo prioritných oblastí pre ďalšiu prácu;(6) s cieľom prípravy na členstvo by Rumunsko malo pokračovať v aktualizovaní svojho národného programu na prijatie acquis; tento program by mal stanoviť časový harmonogram na dosiahnutie priorít a strednodobých cieľov stanovených v Partnerstve pre vstup,ROZHODLA TAKTO:Článok 1V súlade s článkom 2 nariadenia (ES) č. 622/98 sa zásady, priority, strednodobé ciele a podmienky v Partnerstve pre vstup pre Rumunsko uvádzajú v prílohe k tomuto dokumentu, ktorá tvorí nedeliteľnú súčasť tohto rozhodnutia.Článok 2Vykonávanie Partnerstva pre vstup sa posúdi v orgánoch Európskej dohody a príslušnými orgánmi Rady, ktorým Komisia pravidelne podáva správu.Článok 3Toto rozhodnutie nadobúda účinnosť tretím dňom nasledujúcim po jeho uverejnení v Úradnom vestníku Európskych spoločenstiev.V Bruseli 6. decembra 1999Za RadupredsedaT. Halonen[1] Ú. v. ES L 85, 20.3.1998, s. 1.--------------------------------------------------PRÍLOHARUMUNSKO: PARTNERSTVO PRE VSTUP Z ROKU 19991. CIELECieľom Partnerstva pre vstup je stanoviť v jednotnom rámci prioritné oblasti pre ďalšiu prácu identifikovanú v pravidelnej správe Komisie z roku 1999 o napredovaní Rumunska smerom k členstvu v Európskej únii, finančné prostriedky dostupné na pomoc Rumunsku pri vykonávaní týchto priorít a podmienok, ktoré sa budú uplatňovať na túto pomoc. Toto partnerstvo pre vstup poskytuje základ pre množstvo politických nástrojov, ktoré sa použijú na pomoc kandidátskym štátom pri ich prípravách na členstvo. Toto sa týka okrem iného revidovaného národného programu na prijatie acquis, spoločného hodnotenia strednodobých hospodársko-politických priorít, paktu proti organizovanému zločinu, ako aj národných plánov rozvoja a iných odvetvových plánov potrebných pre účasť na štrukturálnych fondoch po získaní členstva a pre realizáciu ISPA a SAPARD pred vstupom. Každý z týchto nástrojov sa svojím charakterom odlišuje a pripravuje sa a vykonáva na základe osobitných postupov. Nie sú nedeliteľnou súčasťou tohto partnerstva, ale priority, ktoré obsahujú, sú s nimi zlučiteľné.2. ZÁSADYHlavné prioritné oblasti uvedené pre každý kandidátsky štát sa týkajú ich schopnosti prijať záväzky plnenia kritérií stanovených v Kodani, ktoré uvádzajú, že členstvo vyžaduje:- aby kandidátsky štát dosiahol stabilitu inštitúcií zaručujúcich demokraciu, zákonnosť, ľudské práva a rešpektovanie a ochranu menšín,- existenciu fungujúceho trhového hospodárstva, ako aj kapacitu na vysporiadanie sa s konkurenčným tlakom a trhovými silami v rámci únie,- schopnosť prijať záväzky členstva, vrátane dodržiavania cieľov politickej, hospodárskej a menovej únie.Na svojom zasadnutí v Madride Európska Rada zdôraznila potrebu, aby kandidátske krajiny prispôsobili svoje správne štruktúry na zabezpečenie harmonického fungovania politiky spoločenstva po vstupe a v Luxemburgu zdôraznila, že je potrebné začlenenie acquis do legislatívy, ale samotné začlenenie nie je postačujúce; potrebné je zabezpečiť jeho skutočné uplatňovanie.3. PRIORITY A STREDNODOBÉ CIELEPravidelné správy Komisie poukázali na to, že ešte v určitých oblastiach musia kandidátske štáty vynaložiť značné úsilie v príprave na vstup. Táto situácia vyžaduje definovanie strednodobých etáp podľa priorít, pričom každá má byť doplnená o presné ciele stanovené v spolupráci s príslušnými štátmi, ktorých dosiahnutie bude podmieňovať poskytnutý stupeň pomoci a postup rokovaní, ktoré prebiehajú s niektorými štátmi a zahájenie nových rokovaní s ďalšími. Priority a strednodobé ciele v revidovanom Partnerstve pre vstup sú opäť rozdelené do dvoch skupín krátkodobé a strednodobé. Krátkodobé ciele sa vybrali na základe reálneho očakávania, že Rumunsko ich ukončí alebo významne v nich pokročí do konca roku 2000. Predpokladá sa na ukončenie strednodobých priorít je potrebných viac ako jeden rok, aj keď by sa práca na týchto prioritách, pokiaľ je to možné, tiež mala začať v priebehu roku 2000. Napredovanie uskutočnené pri plnení priorít Partnerstva pre vstup z roku 1998 sa hodnotilo v pravidelnej správe z roku 1999. Toto hodnotenie sa využilo pri formulovaní priorít súčasného Partnerstva.Rumunsko predložilo revidovanú verziu svojho národného programu na prijatie acquis (NPAA) 14. júna 1999. NPAA stanovuje časový harmonogram na dosiahnutie priorít a strednodobých cieľov založený na prvom Partnerstve pre vstup, ako aj potrebné správne štruktúry a finančné zdroje.Partnerstvo pre vstup uvádza prioritné oblasti pre prípravy Rumunska na členstvo. Rumunsko sa však bude musieť zamerať na všetky problémy identifikované v pravidelnej správe. Je tiež dôležité, aby Rumunsko splnilo záväzky aproximácie legislatívy a vykonávania acquis v súlade so záväzkami v rámci Európskej dohody, skríningu a negociačným procesom. Treba pripomenúť, že samotné začlenenie acquis do legislatívy nie je postačujúce; je tiež potrebné zabezpečiť, aby sa skutočne uplatňovalo na rovnaké normy, ako sa uplatňujú v rámci Únie. Vo všetkých uvedených oblastiach je potrebné spoľahlivé a účinné vykonávanie a uplatňovanie acquis.Na základe analýzy pravidelnej správy Komisie sa identifikovali tieto krátkodobé a strednodobé priority a strednodobé ciele pre Rumunsko.3.1. Krátkodobé (2000)Politické kritériá:- zaručiť príslušné rozpočtové ustanovenia na podporu ústavnej starostlivosti o deti a uskutočniť celkovú reformu systému starostlivosti o deti, ako aj ustanovenia na liečbu detí a dospelých s chronickými chorobami a telesným postihnutím,- posilniť dialóg medzi vládou a rómskou populáciou s cieľom vypracovať a vykonávať stratégiu na zlepšenie hospodárskych a sociálnych podmienok Rómov a poskytnúť primeranú finančnú pomoc na menšinové programy.Hospodárske kritériá:- obnoviť makroekonomickú stabilitu uskutočňovaním štrukturálnej reformy a vytvorením strednodobej stratégie; dohodnúť sa na spoločnom hodnotení s Európskou komisiou,- podporovať vykonávanie zmlúv uzavretých s Medzinárodným menovým fondom, Svetovou bankou a Európskou úniou,- pokračovať v reštrukturalizácii verejných financií,- prijať opatrenia na zabezpečenie fungovania pozemkového trhu a zriadenie celoštátneho pozemkového registra a registra nehnuteľností,- podporovať konkurencieschopnosť prostredníctvom trhovo orientovanej reštrukturalizácie (vrátane malých a stredných podnikov), prijať opatrenia na podporu domácich a zahraničných investícií, najmä prostredníctvom zjednodušenia právnych a administratívnych postupov a stabilizácie pravidiel upravujúcich privatizáciu a obchodné činnosti; zaviesť nové konkurzné konania,- prijať plán na reštrukturalizáciu odvetvia výroby ocele s požiadavkami Európskej únie.Vnútorný trh:- verejné obstarávanie: zaviesť legislatívu o verejnom obstarávaní.- práva duševného a priemyselného vlastníctva: zosúladiť a uplatňovať legislatívu o ochranných známkach, autorskom práve a podobných právach, posilňovať administratívnu kapacitu a boj proti falšovaniu, najmä posilnením hraničných kontrol,- ochrana údajov: prijať národnú legislatívu vrátane zriadenia nezávislého verejného kontrolného orgánu,- voľný pohyb tovaru: prijať rámec pre transpozíciu legislatívy: nové a globálne zásady prístupu a vytvoriť zlúčiteľnú administratívnu štruktúru; prijať rámcové zákony o chemikáliách a potravinách; pokračovať v transpozícii technických predpisov v automobilovom odvetví,- voľný pohyb služieb: prijať transpozíciu legislatívy: i) smernicu o poistení podnikov a dozorom nad poisťovníctvom, ii) smernice o cenných papieroch a regulovaných trhoch, iii) smernice o podnikoch pre kolektívne investovanie do prevoditeľných cenných papierov; posilniť kapacity kontrolných orgánov vo finančnom sektore,- hospodárska súťaž: prijať sekundárnu legislatívu na ďalšiu aproximáciu základnej legislatívy o súťaži a štátnej podpore, posilniť radu a úrad pre hospodársku súťaž, pokračovať v poskytovaní celkových výročných správ o štátnej pomoci; dokončiť súpis štátnej pomoci,- audiovizuálna oblasť: dokončiť zosúlaďovanie legislatívy,- zdaňovanie: zosúladiť legislatívu v oblasti DPH a spotrebných daní s osobitnou pozornosťou na odstránenie diskriminácie medzi dovezenými a domácimi cigaretami; zabezpečiť, aby nové daňové opatrenia zodpovedali kódexu správania v oblasti obchodného zdaňovania,- colná oblasť: uplatňovať opatrenia na boj proti podvodu a korupcii.Poľnohospodárstvo:- pokračovať v zosúlaďovaní veterinárnej a fytosanitárnej legislatívy a zlepšiť kontrolné opatrenia, najmä na budúcich vonkajších hraniciach Európskej únie,- pokračovať vo vytváraní celonárodného systému identifikácie zvierat,- prijať zákon o kontrole pesticídov v poľnohospodárstve a začať zriaďovanie kontrolného systému pre reziduálne pesticídy v poľnohospodárskych produktoch,- zriadiť register vinohradov a posilniť riadiace a kontrolné systémy v odvetví výroby vína.Doprava:- zosúladiť legislatívu o námorných bezpečnostných normách.Zamestnanosť a sociálne veci:- podporovať úsilie o vytvorenie kapacity sociálnych partnerov, najmä dvojstranného sociálneho dialógu, vytvoriť a vykonávať acquis,- pripraviť národnú stratégiu zamestnanosti s pomocou prehľadu spoločnej politiky zamestnanosti s cieľom neskoršej účasti na európskej stratégii zamestnanosti.Životné prostredie:- vypracovať podrobné aproximačné a vykonávacie programy na vykonávanie smerníc,- presadzovať legislatívu o prístupe k informáciám, ochrane prírody a ochrane pred žiarením,- pripraviť rámcové zákony pre ovzdušie, odpady, kvalitu vody, priemyselné znečisťovanie (IPPC, veľké spaľovne, Seveso II),- posilniť environmentálnu správu ako na národnej, tak aj na regionálnej úrovni,- vypracovať plán na financovanie investícií (na základe smernice) založený na odhadoch nákladov na zosúlaďovanie a na reálnych zdrojov verejných a súkromných financií na jednoročnom základe,- dokončiť transpozíciu a uplatňovať smernicu o vplyvoch na životné prostredie.Súdnictvo a vnútornézáležitosti:- vykonávať zákon o rumunských štátnych hraniciach vrátane fúzie hraničnej stráže a hraničnej polície; urýchliť demilitarizáciu orgánov podriadených Ministerstvu vnútra; posilniť hraničné kontroly na zabránenie nelegálnej imigrácie a na umožnenie plnej účasti na schengenskom informačnom systéme,- zlepšiť prácu orgánov na ochranu práva a súdnictva, aby pokračovali v boji proti organizovanému zločinu, obchodovaniu s drogami a korupcii; zabezpečiť lepšiu koordináciu medzi orgánmi na ochranu práva,- prijať zákon o prevencii a boji proti korupcii a zriadenie nezávislého antikorupčného oddelenia; posilniť kapacity na boj proti praniu peňazí; ratifikovať Európsky dohovor o praní špinavých peňazí a Európsky dohovor o trestnom práve a Európsky dohovor o korupcii, podpísať Dohovor OECD o úplatkárstve,- prijať zákon o cudzincoch a zákon o utečencoch; zlepšiť transparentnosť a urýchliť uplatňovanie azylových postupov.Posilňovanie administratívnej kapacity a kapacity súdnictva, vrátane kapacity na riadenie a kontrolu fondov Európskej únie:- prijať a vykonávať zákon o štátnej službe,- Phare [1], ISPA [2] A SAPARD [3]: ďalej rozvíjať národný plán rozvoja a plán rozvoja vidieka; prijať právny, administratívny a rozpočtový rámec (príručky na kontrolu a záznamy z kontrol) k programu a správe ISPA a SAPARD, vrátane zavedenia hodnotenia vplyvov na životné prostredie a pravidiel pre verejné obstarávanie zlúčiteľné s pravidlami Európskej únie pre projekty spolufinancované z fondov spoločenstva; zriadiť funkčnú platobnú agentúru pre SAPARD,- zlepšiť prácu súdnictva vrátane: i) prijatia nového trestného práva; ii) prijatia zákona o trestnom konaní, iii) obmedzenia používania vyšetrovacej väzby, iv) uľahčenia prístupu k právnej pomoci a zastupovaniu, v) rozšírenia súdneho informačného systému pre všetky súdy, vi) zlepšiť vykonávanie súdnych občianskoprávnych rozhodnutí,- začať zavádzať rozpočtový systém orientovaný na programy umožňujúce viacročné záväzky, posilniť proces realizácie rozpočtu, zlepšiť výber daní a fiškálnu účinnosť; posilniť oddelenie pre verejné obstarávanie na Ministerstve financií,- dokončiť legislatívny rámec pre internú finančnú kontrolu; posilniť centrálnu organizáciu v rámci Ministerstva financií pre zosúladenie vnútorných audítorských/kontrolných jednotiek vo výdajových strediskách a zaviesť "funkčnú nezávislosť" pre národných interných kontrolórov/audítorov ako na centrálnej, tak aj decentralizovanej úrovni a ex-ante finančnú kontrolu,- začať prípravu na zavedenie auditu výkonov a auditu metodológie Dvorom audítorov,- vyškoliť zástupcov na ochranu práva v záležitostiach týkajúcich sa hospodárskej súťaže, duševného a priemyselného vlastníctva a ochrany spotrebiteľov.3.2. StrednodobéPolitické kritériá:- konsolidovať reformu a zlepšiť podmienky ústavnej starostlivosti o deti,- pokračovať vo vykonávaní stratégie na zlepšenie hospodárskych a sociálnych podmienok Rómov; vykonávať opatrenia zamerané na boj proti diskriminácii (vrátane verejnej správy), podporovať príležitosti na zamestnanie, zlepšiť prístup k vzdelaniu,- dokončiť demilitarizáciu polície a orgánov podriadených Ministerstvu vnútra.Hospodárske kritériá:- konsolidovať právny a politický rámec pre obnovenie trvalo udržateľného hospodárskeho rastu a dokončiť privatizačný proces,- v súlade s postupmi Európskej únie zriadiť postup ročného fiškálneho dohľadu zameraný na poskytovanie správ, sledovanie a kontrolu verejných financií, predovšetkým fiškálnej situácie,- pokračovať v úsilí na zlepšenie podmienok na zakladanie a rozvoj súkromných podnikov s osobitným zreteľom na malé a stredné podniky,- uskutočňovanie programu na reštrukturalizáciu odvetvia výroby ocele.Vnútorný trh:- práva duševného a priemyselného vlastníctva: dokončiť zosúladenie a posilnenie výkonných štruktúr,- voľný pohyb tovaru: začať vykonávanie smerníc nového prístupu, prijať novú legislatívu o farmaceutikách, začať zosúlaďovanie zvyšnej tradičnej technickej legislatívy, zriadiť systému dohľadu nad trhom,- voľný pohyb osôb: dokončiť zosúlaďovanie vzájomného uznávania diplomov,- hospodárska súťaž: zabezpečiť, aby metódy cenovej kontroly boli v súlade s pravidlami hospodárskej súťaže; posilniť protimonopolné orgány a orgány štátnej pomoci,- ochrana spotrebiteľa: pokračovať v zosúlaďovaní a posilňovaní dohľadu nad trhom a posilnenie orgánov,- telekomunikácie: zaručiť nezávislosť regulačného orgánu a posilniť jeho kapacitu,- zdaňovanie: dokončiť zosúladenie DPH a spotrebných daní; preskúmať existujúce zákony a zabezpečiť zlúčiteľnosť s kódexom správania v oblasti obchodného zdaňovania; posilniť administratívnu spoluprácu a vzájomnú pomoc; zlepšiť efektívnosť daňovej správy (organizácia, ľudské zdroje a počítačové vybavenie),- colná oblasť: uplatňovať zjednodušené postupy; posilniť administratívnu a operačnú kapacitu vrátane hraničných kontrol; dokončiť integrovanú colnú tarifu.Poľnohospodárstvo:- posilniť mechanizmy riadenia spoločnej poľnohospodárskej politiky a administratívne štruktúry (monitorovať poľnohospodárske trhy a vykonávať opatrenia na štrukturálny rozvoj a rozvoj vidieka, zriadiť orgány a kontrolné mechanizmy),- posilniť správu na kontrolu potravín a pokračovať v modernizácii agro-potravinárskeho odvetvia, aby spĺňalo hygienické a zdravotné normy Európskej únie,- dokončiť systém identifikácie zvierat; zaviesť systém kontroly kvality (analýza rizika a kritické kontrolné body), nakladanie so živočíšnym odpadom, modernizovať závody na výrobu mäsa a mlieka a programy na kontrolu zoonóz; dokončiť inšpekčné systémy na budúcich vonkajších hraniciach.Rybolov:- vytvoriť kapacitu na vykonávanie a posilňovanie spoločnej politiky rybolovu.Energia:- pripraviť sa na vnútorný trh s energiou, najmä prijatím legislatívy na vykonávanie smerníc o plyne a elektrickej energii,- zosúladiť ceny za energie, normy energetickej účinnosti a kvality palív; zaviesť acquis vzhľadom na zásoby ropy,- pokračovať v zabezpečovaní vysokej úrovne jadrovej bezpečnosti Cernovodskej jadrovej elektrárne,- posilniť regulačné štruktúry na jadrovú bezpečnosť a ochranu pred žiarením.Doprava:- zosúladiť sa s acquis týkajúcim sa najmä námornej dopravy, letectva (najmä bezpečnosti a riadenie leteckej premávky), odvetví železničnej a cestnej prepravy tovaru (predpisy pre nebezpečný tovar, bezpečnostné predpisy a zdaňovanie) a vnútrozemskú vodnú dopravu).Zamestnanosť a sociálne veci:- transponovať a vykonávať legislatívu Európskej únie v oblasti ochrany zdravia a bezpečnosti pri práci (vrátane rámcovej smernice), pracovného práva, rovnakého zaobchádzania so ženami a mužmi a verejného zdravotníctva; posilniť príslušné administratívne štruktúry a štruktúry, ktoré sa vyžadujú na koordináciu sociálneho zabezpečenia,- zriadiť nezávislý garančný fond pre zamestnancov v prípade platobnej neschopnosti zamestnávateľa.Hospodárska a sociálna súdržnosť:- vytvoriť národnú politiku hospodárskej a sociálnej súdržnosti; pripraviť sa na vykonávanie programov regionálneho rozvoja, ako aj iniciatív spoločenstva; zlepšiť vzájomnú koordináciu medzi ministerstvami v prípade štrukturálnych fondov a zriadiť rozpočtový systém a postupy umožňujúce viacročné záväzky a riadiť ich podľa noriem štrukturálnych fondov, vrátane posudzovania a vyhodnotenia.Životné prostredie:- pokračovať vo vykonávaní aproximačných programov, najmä úplnej transpozície v odvetviach ovzdušia, odpadu a vody a dokončiť transpozíciu týkajúcu sa hluku, chemikálií a geneticky modifikovaných organizmov,- zabudovať zásady trvalo udržateľného rozvoja do definície a vykonávania všetkých ostatných odvetvových politík,- vytvoriť kapacitu na monitorovanie a vykonávanie najmä prostredníctvom decentralizácie na agentúry ochrany životného prostredia.Súdnictvo a vnútornézáležitosti:- pokračovať v postupnom zosúlaďovaní legislatívy a postupov týkajúcich sa víz s legislatívou a postupmi Európskej únie,- prijať a uplatňovať medzinárodné inštrumenty týkajúce sa boja proti obchodovaniu s drogami, najmä Dohodu o nezákonnej doprave na mori, zavedením článku 17 Dohovoru OSN proti nezákonnému obchodovaniu s narkotikami a psychotropnými látkami,- posilniť nezávislosť súdnictva, zaviesť objektívne kritériá pre nábor pracovníkov a profesionálny rozvoj,- pokračovať v boji proti obchodovaniu so ženami a deťmi.Posilňovanie administratívnej kapacity a kapacity súdnictva, vrátane kapacity na riadenie a kontrolu fondov Európskej únie:- zaviesť rozsiahly program reformy verejnej správy s cieľom zlepšiť kapacitu verejnej správy a riadenie acquis,- zabezpečiť vzdelávanieprokurátotorov, sudcov a právnikov v oblasti práva Európskej únie,- posilniť funkcie finančnej kontroly zaistením vhodných pracovníkov, vzdelávania a vybavenia,- posilniť rumunský štatistický systém s cieľom dosiahnuť súlad s normami štandardmi Európskeho spoločenstva.4. PROGRAMOVANIEPrídel z fondov Phare za obdobie od roku 1995 až 1999 bol v celkovej výške 649 miliónov EUR. Po dohode Európskej rady v Berlíne 24. a 25. marca 1999 finančná pomoc uchádzajúcim sa štátom v období 2000 až 2006 tiež bude zahŕňať podporu pre predvstupové opatrenia pre poľnohospodárstvo a rozvoj vidieka prostredníctvom predvstupového nástroja SAPARD (nariadenie Rady (ES) č. 1268/1999, Ú. v. ES L 161, 26.6.1999, s. 87); a štrukturálneho nástroja ISPA (nariadenie Rady (ES) č. 1267/1999, Ú. v. ES L 161, 26.6.1999, s. 73), ktorý poskytuje prioritu opatreniam podobným fondu súdržnosti v období pred vstupom. Na základe týchto národných prídelov Rumunsko tiež môže financovať časť svojej účasti na programoch spoločenstva vrátane Piateho rámcového vedecko-technického programu (Ú. v. ES L 26, 1.2.1999, s. 1) Okrem toho Rumunsko bude mať prístup k financovaniu z programov pre viaceré krajiny priamo spojených s acquis. Spoločné financovanie uchádzajúcimi sa štátmi sa neustále vyžaduje pre všetky investičné projekty. Od roku 1998 Komisia spolupracovala s Európskou investičnou bankou a medzinárodnými finančnými inštitúciami, najmä s Európskou bankou pre obnovu a rozvoj a Svetovou bankou s cieľom uľahčenia spolufinancovania projektov týkajúcich sa predvstupových priorít.5. PODMIENENOSŤPomoc spoločenstva pre projekty financovania prostredníctvom troch predvstupových nástrojov Phare, ISPA a SAPARD je podmienená, pokiaľ ide o záväzky Rumunska podľa Európskej dohody, ďalšími krokmi smerom k plneniu kritérií stanovených v Kodani a najmä napredovaním pri plnení osobitných priorít tohto Partnerstva pre vstup z roku 2000. Nerešpektovanie týchto všeobecných podmienok by mohlo viesť k rozhodnutiu Rady o pozastavení finančnej pomoci na základe článku 4 nariadenia (ES) č. 622/98.6. MONITOROVANIEVykonávanie Partnerstva pre vstup sa monitoruje v rámci Európskej dohody. Ako bolo zdôraznené Európskou radou v Luxemburgu, je dôležité, aby inštitúcie Európskej dohody boli naďalej rámcom, v ktorom sa môže kontrolovať prijímanie a vykonávanie acquis v súlade s rovnakými postupmi bez ohľadu na to, či sa rokovania zahájili alebo nezahájili. Dôležité oddiely Partnerstva pre vstup sú prejednávané v príslušnom podvýbore. Asociačný výbor prejednáva otázky celkového vývoja, napredovania a problémy pri plnení priorít a strednodobých cieľov, ako aj konkrétnejšie záležitosti, ktoré mu boli predložené z podvýborov.Riadiaci výbor Phare zabezpečuje, aby rozhodnutia o financovaní na základe všetkých týchto troch predvstupových nástrojov, Phare, ISPA a SAPARD, boli navzájom zlučiteľné, ako aj s Partnerstvami pre vstup, ako je ustanovené v koordinačnom nariadení (nariadenie Rady (ES) č. 1266/1999, Ú. v. ES L 161, 26.6.1999, s. 68).Partnerstvo pre vstup sa v prípade potreby zmení a doplní v súlade s článkom 2 nariadenia (ES) č. 622/98.[1] Phare = akčný plán koordinovanej pomoci Poľsku a Maďarsku.[2] ISPA = nástroj predvstupových štrukturálnych politík.[3] Sapard = zvláštny predvstupový program pre poľnohospodárstvo a rozvoj vidieka.--------------------------------------------------


title: 2014/283/EÚ: Rozhodnutie Rady zo 14. apríla 2014 o uzavretí Nagojského protokolu o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania k Dohovoru o biologickej diverzite v mene Európskej únie  Text s významom pre EHP

text:
               20.5.2014

               SK

               Úradný vestník Európskej únie

               L 150/231

         ROZHODNUTIE RADY
   zo 14. apríla 2014
   o uzavretí Nagojského protokolu o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania k Dohovoru o biologickej diverzite v mene Európskej únie
   (Text s významom pre EHP)
   (2014/283/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Únia a jej členské štáty sa pripojili ku konsenzu 193 zmluvných strán Dohovoru o biologickej diverzite (ďalej len „DBD“) (2), ktorým sa prijal Nagojský protokol o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania k Dohovoru o biologickej diverzite (ďalej len „Nagojský protokol“) z 29. októbra 2010.

               (2)

               Únia v súlade s rozhodnutím Rady zo 6. mája 2011 (3) podpísala Nagojský protokol s výhradou jeho neskoršieho uzavretia. Väčšina členských štátov podpísala Nagojský protokol.

               (3)

               Únia je odhodlaná urýchlene implementovať a ratifikovať Nagojský protokol.

               (4)

               Akýkoľvek protokol k DBD podlieha v súlade s článkom 34 DBD ratifikácii, prijatiu alebo schváleniu štátmi a organizáciami regionálnej ekonomickej integrácie.

               (5)

               Únia a jej členské štáty by sa mali usilovať uložiť svoje listiny o ratifikácii, prijatí alebo schválení Nagojského protokolu pokiaľ možno súčasne.

               (6)

               Nagojský protokol by sa preto mal v mene Únie schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Nagojský protokol o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania k Dohovoru o biologickej diverzite.
   Text Nagojského protokolu je priložený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) oprávnenú(-é) uložiť v mene Únie, pokiaľ ide o záležitosti patriace do právomoci Únie, listinu o schválení ustanovenú v článku 33 Nagojského protokolu (4). Takáto osoba (takéto osoby) súčasne v súlade s článkom 34 ods. 3 Dohovoru o biologickej diverzite uložia vyhlásenie uvedené v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 14. apríla 2014

            Za Radu

            predseda

         A. TSAFTARIS

      (1)  Zatiaľ neuverejnený v úradnom vestníku.

      (2)  Ú. v. ES L 309, 13.12.1993, s. 3.

      (3)  Zatiaľ neuverejnené v úradnom vestníku.

      (4)  Dátum nadobudnutia platnosti Nagojského protokolu uverejní Generálny sekretariát Rady v Úradnom vestníku Európskej únie.

      PRÍLOHA

         Vyhlásenie európskej únie v súlade s článkom 34 ods. 3 dohovoru o biolologickej diverzite

      „Európska únia vyhlasuje, že v súlade so Zmluvou o fungovaní Európskej únie, a najmä jej článkom 191, má právomoc uzatvárať medzinárodné dohody a vykonávať z nich vyplývajúce záväzky, ktoré prispievajú k dosahovaniu týchto cieľov:

                  —

                  udržiavanie, ochrana a zlepšovanie kvality životného prostredia,

                  —

                  ochrana ľudského zdravia,

                  —

                  rozvážne a racionálne využívanie prírodných zdrojov,

                  —

                  podpora opatrení na medzinárodnej úrovni na riešenie regionálnych alebo celosvetových problémov životného prostredia, a to predovšetkým na boj proti zmene klímy.

            Okrem toho Európska únia prijíma opatrenia na úrovni Únie na zriadenie Európskeho výskumného priestoru a riadne fungovanie svojho vnútorného trhu.
      Vykonávanie právomoci Únie podlieha zo svojej podstaty neustálemu vývoju. Na účely plnenia záväzkov ustanovených v článku 14 ods. 2 písm. a) Nagojského protokolu o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania k Dohovoru o biologickej diverzite bude Únia priebežne aktualizovať zoznam právnych nástrojov, ktoré sa majú predložiť klíringovému stredisku pre prístup a spoločné využívanie prínosov (Access and Benefit-Sharing Clearing-House).
      Európska únia je zodpovedná za plnenie tých záväzkov vyplývajúcich z tohto protokolu, na ktoré sa vzťahujú platné právne predpisy Únie.“


title: Rozhodnutie Rady z 28. novembra 2002 o vytvorení Európskej siete na ochranu verejných činiteľov

text:
Dôležité právne oznámenie

|

32002D0956

Úradný vestník L 333 , 10/12/2002 S. 0001 - 0002

		Rozhodnutie Radyz 28. novembra 2002o vytvorení Európskej siete na ochranu verejných činiteľov(2002/956/SVV)RADA EURÓPSKEJ ÚNIE,so zreteľom na Zmluvu o Európskej únii, a najmä na jej článok 30 ods. 1 písm. a) a c) a článok 34 ods. 2 písm. c),so zreteľom na podnet Španielskeho kráľovstva [1],so zreteľom na stanovisko Európskeho parlamentu [2],keďže:(1) Okrem odporúčania Rady zo 6. decembra 2001 o stanovení spoločnej stupnice pre hodnotenie ohrozenia verejných činiteľov pri návšteve Európskej únie [3], neexistujú žiadne právne predpisy, štandardy alebo príručky únie všeobecného charakteru, ktoré by upravovali ochranu verejných činiteľov, či už štátnych verejných činiteľov alebo verejných činiteľov spoločenstva alebo zahraničných verejných činiteľov.(2) Nie je možné vylúčiť možnosť útokov na telesnú integritu a útokov proti týmto činiteľom.(3) Za ochranu verejných činiteľov je zodpovedný hostiteľský členský štát. Ochranné opatrenia hostiteľského členského štátu sú založené výlučne na ustanoveniach zákonov platných v tomto členskom štáte a príslušných medzinárodných dohodách.(4) Intenzívnejšie cestovanie verejných činiteľov únie si vyžaduje oficiálny kanál na komunikáciu a konzultáciu medzi národnými orgánmi,ROZHODLA TAKTO:Článok 11. Týmto sa vytvára Európska sieť na ochranu verejných činiteľov, ďalej len "sieť".2. Sieť tvoria vnútroštátne policajné služby a iné služby zodpovedné za ochranu verejných činiteľov. Každý členský štát určí jedno kontaktné miesto. Informácie týkajúce sa kontaktného miesta, ako aj následné úpravy, sa odošlú Generálnemu sekretariátu Rady, ktorá uverejní tieto informácie v Úradnom vestníku.Článok 2Na účely tohto rozhodnutia, je "verejný činiteľ" každá osoba, ktorej je, v súlade s vnútroštátnymi právnymi predpismi členského štátu alebo na základe predpisov medzinárodnej alebo nadnárodnej organizácie alebo inštitúcie, pridelená ochranná služba.Článok 31. Činnosť siete bude presadzovať členský štát, ktorý zastáva funkciu predsedníctva Rady.2. Kandidátske krajiny a Europol môžu tiež určiť kontaktné miesto pre účasť v sieti.Predsedníctvo posúdi v každom konkrétnom prípade účasť Komisie a Generálneho sekretariátu Rady na činnostiach siete tak, ako je uvedené v článku 4 písm. a), b), c) a d).Článok 4Sieť má tieto ciele:a) podporovať výmenu informácií medzi zložkami, ktoré sú účastníkmi siete, najmä:- všeobecných a technických informácií a skúseností týkajúcich sa ochrany verejných činiteľov,- informácií o najvhodnejších kritériách pre výber a výcvik príslušných pracovníkov služieb, ktoré sú zodpovedné za ochranu verejných činiteľov;b) podporovať vypracovanie súboru spoločných najosvedčenejších postupov, pokiaľ ide o operatívne činnosti realizované zložkami, ktoré sú účastníkmi siete;c) podporovať vzájomné vysielanie úradníkov zložiek, ktoré sú účastníkmi siete;d) umožniť zložkám, ktoré sú účastníkmi siete, aby si vymieňali informácie, oznamovali a rozvíjali spoločné stanoviská k:- postupom a žiadostiam o povolenie hostiteľského štátu na prítomnosť ochrannej služby žiadajúceho štátu, ktorá sprevádza verejného činiteľa na jeho území;- metódam spoločného postupu na predchádzanie útokom na telesnú integritu a útokom vrátane spôsobu, akým by sa mohli rozmiestniť úradníci a finančné prostriedky;- protokolom o priorite, ktorú je potrebné udeliť chráneným verejným činiteľom počas presunov delegácií;- súčinnosti s príslušnými policajnými službami a ostatnými štátnymi zložkami;- odporúčaniam týkajúcim sa médií;e) v súlade s vnútroštátnymi právnymi predpismi podporovať výmenu operatívnych informácií, buď prostredníctvom kontaktných miest, alebo prostredníctvom priamych kontaktov medzi zodpovednými službami, ktoré boli oznámené ako kontaktné miesta, ktoré sa týkajú zaistenia bezpečnosti v prípadoch, keď je potrebné zabezpečiť ochranu verejného činiteľa v dvoch alebo viacerých členských štátoch.Článok 5Sieť predloží Rade výročnú správu o rozvoji svojich činností. Rada zhodnotí činnosť siete každé tri roky.Článok 6Toto rozhodnutie nadobúda účinnosť deň po dni jeho prijatí Radou.V Bruseli 28. novembra 2002Za RadupredsedaB. Haarder[1] Ú. v. ES C 42, 15.2.2002, s. 14.[2] Stanovisko doručené 30. mája 2002 (ešte neuverejnené v Úradnom vestníku).[3] Ú. v. ES C 356, 14.12.2001, s. 1.--------------------------------------------------


title: 2006/853/SZBP Rozhodnutie politického a bezpečnostného výboru EUPOL COPPS/2/2006 z  21. novembra 2006 o vymenovaní vedúceho misie/policajného komisára policajnej misie Európskej únie na palestínskych územiach (EUPOL COPPS)

text:
               29.11.2006

               SK

               Úradný vestník Európskej únie

               L 331/21

      ROZHODNUTIE POLITICKÉHO A BEZPEČNOSTNÉHO VÝBORU EUPOL COPPS/2/2006
   z 21. novembra 2006
   o vymenovaní vedúceho misie/policajného komisára policajnej misie Európskej únie na palestínskych územiach (EUPOL COPPS)
   (2006/853/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na tretí odsek jej článku 25,
   so zreteľom na jednotnú akciu Rady 2005/797/SZBP zo 14. novembra 2005 o policajnej misii Európskej únie na palestínskych územiach (1), a najmä na jej článok 11 ods. 2,
   keďže:

               (1)

               Článok 11 ods. 2 jednotnej akcie 2005/797/SZBP ustanovuje, že Rada splnomocní Politický a bezpečnostný výbor, aby prijal príslušné rozhodnutia v súlade s článkom 25 zmluvy vrátane rozhodnutia vymenovať vedúceho misie/policajného komisára na návrh generálneho tajomníka/vysokého splnomocnenca.

               (2)

               Generálny tajomník/vysoký splnomocnenec navrhol vymenovať pána Colina SMITHA,

         ROZHODOL TAKTO:
   Článok 1
   Pán Colin SMITH sa týmto vymenúva za vedúceho misie/policajného komisára policajnej misie Európskej únie na palestínskych územiach (EUPOL COPPS) od 1. januára 2007.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 31. decembra 2007.

      V Bruseli 21. novembra 2006

            Za Politický a bezpečnostný výbor

            predseda

         T. TANNER

      (1)  Ú. v. EÚ L 300, 17.11.2005, s. 65.


title: Rozhodnutie Rady 2011/536/SZBP z  12. septembra 2011 , ktorým sa mení, dopĺňa a predlžuje rozhodnutie 2010/452/SZBP o pozorovateľskej misii Európskej únie v Gruzínsku (EUMM Georgia)

text:
               13.9.2011

               SK

               Úradný vestník Európskej únie

               L 236/7

         ROZHODNUTIE RADY 2011/536/SZBP
   z 12. septembra 2011,
   ktorým sa mení, dopĺňa a predlžuje rozhodnutie 2010/452/SZBP o pozorovateľskej misii Európskej únie v Gruzínsku (EUMM Georgia)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 15. septembra 2008 prijala jednotnú akciu 2008/736/SZBP o pozorovateľskej misii Európskej únie v Gruzínsku, EUMM Georgia (1). Účinnosť tejto jednotnej akcie následne zmenenej, doplnenej a rozšírenej sa skončila 14. septembra 2010.

               (2)

               Rada 12. augusta 2010 prijala rozhodnutie 2010/452/SZBP (2), ktorým sa misia EUMM Georgia predĺžila o ďalších 12 mesiacov, t. j. do 14. septembra 2011.

               (3)

               Politický a bezpečnostný výbor (PBV) 28. júna 2011 schválil odporúčania týkajúce sa posúdenia budúcnosti pozorovateľskej misie EUMM v Gruzínsku na strategickej úrovni.

               (4)

               Misia EUMM Georgia by sa mala na základe jej súčasného mandátu ďalej predĺžiť na obdobie od 15. septembra 2011 do 14. septembra 2012.

               (5)

               Je tiež potrebné stanoviť referenčnú sumu určenú na pokrytie výdavkov spojených s misiou EUMM Georgia na obdobie od 15. septembra 2011 do 14. septembra 2012.

               (6)

               Misia bude prebiehať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2010/452/SZBP sa týmto mení a dopĺňa takto:

               1.

               V článku 14 ods. 1 sa dopĺňa tento pododsek:
               „Referenčná suma určená na pokrytie výdavkov spojených s misiou v období od 15. septembra 2011 do 14. septembra 2012 je 23 900 000 EUR.“

               2.

               V článku 18 sa druhý odsek nahrádza takto:
               „Uplatňuje sa do 14. septembra 2012.“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 12. septembra 2011

            Za Radu

            predseda

         M. DOWGIELEWICZ

      (1)  Ú. v. EÚ L 248, 17.9.2008, s. 26.

      (2)  Ú. v. EÚ L 213, 13.8.2010, s. 43.


               19.5.2010

               SK

               Úradný vestník Európskej únie

               L 123/4

         ROZHODNUTIE RADY 2010/279/SZBP
   z 18. mája 2010
   o policajnej misii Európskej únie v Afganistane (EUPOL AFGHANISTAN)
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 28 a článok 43 ods. 2,
   keďže:

               (1)

               Rada 30. mája 2007 prijala jednotnú akciu 2007/369/SZBP (1) o zriadení policajnej misie Európskej únie v Afganistane (EUPOL AFGHANISTAN). Účinnosť uvedenej jednotnej akcie sa skončí 30. mája 2010.

               (2)

               Politický a bezpečnostný výbor (PBV) 8. marca 2010 odporučil, aby sa misia EUPOL AFGHANISTAN predĺžila o tri roky.

               (3)

               Štruktúra velenia a kontroly misie EUPOL AFGHANISTAN by sa nemala dotýkať zmluvných záväzkov vedúceho misie voči Európskej komisii v oblasti plnenia rozpočtu misie.

               (4)

               Pre misiu EUPOL AFGHANISTAN by sa mala aktivovať spôsobilosť neustáleho monitorovania.

               (5)

               EUPOL AFGHANISTAN sa uskutoční v kontexte situácie, ktorá sa môže zhoršiť a mohla by ohroziť ciele spoločnej zahraničnej a bezpečnostnej politiky stanovené v článku 21 zmluvy,

         PRIJALA TOTO ROZHODNUTIE:
   Článok 1
   Misia
   1.   Policajná misia Európskej únie v Afganistane (ďalej len „EUPOL AFGHANISTAN“ alebo „misia“) zriadená jednotnou akciou 2007/369/SZBP sa predlžuje od 31. mája 2010 do 31. mája 2013.
   2.   EUPOL AFGHANISTAN pôsobí v súlade s cieľmi stanovenými v článku 2 a vykonáva úlohy uvedené v článku 3.
   Článok 2
   Ciele
   EUPOL AFGHANISTAN výrazne prispieva k vytvoreniu trvalo udržateľných a účinných civilných policajných postupov v rámci afganskej správy, čo zabezpečí primeranú interakciu so širším systémom trestného súdnictva v súlade s politickým poradenstvom a prácou Únie, členských štátov a ostatných medzinárodných aktérov na budovaní inštitúcií. Misia ďalej bude podporovať reformný proces smerom k dôveryhodnej a účinnej policajnej službe, ktorá pracuje v súlade s medzinárodnými normami v rámci právneho štátu a dodržiava ľudské práva.
   Článok 3
   Úlohy
   1.   S cieľom splniť ciele stanovené v článku 2, EUPOL AFGHANISTAN:

               a)

               podporuje afganskú vládu pri koherentnom vykonávaní jej stratégie s cieľom zaviesť udržateľné a účinné opatrenia v oblasti práce civilnej polície, najmä pokiaľ ide o afganskú uniformovanú (civilnú) políciu a afganskú políciu pre boj proti trestnej činnosti, ako sa stanovuje v národnej policajnej stratégii;

               b)

               zlepší súdržnosť a koordináciu medzi medzinárodnými aktérmi;

               c)

               pracuje na tvorbe stratégie, pričom kladie dôraz na prácu na spoločnej celkovej stratégii medzinárodného spoločenstva v policajnej reforme a posilňuje spoluprácu s kľúčovými partnermi v oblasti policajnej reformy a odborného výcviku vrátane misie ISAF pod vedením NATO a výcvikovej misie NATO a s ďalšími prispievateľmi;

               d)

               podporuje prepojenie medzi políciou a širšou oblasťou právneho štátu.
               Tieto úlohy sa ďalej rozpracujú v operačnom pláne (OPLAN). Misia vykonáva svoje úlohy popri iných prostriedkoch aj prostredníctvom monitorovania, školenia, porád a odborného výcviku.

         2.   EUPOL AFGHANISTAN je nevýkonnou misiou.
   3.   EUPOL AFGHANISTAN má projektovú jednotku na identifikáciu a vykonávanie projektov. EUPOL AFGHANISTAN podľa potreby koordinuje, uľahčuje a poskytuje poradenstvo k projektom, ktoré vykonávajú členské štáty a tretie štáty podľa ich zodpovednosti v oblastiach spojených s misiou a na podporu jej cieľov.
   Článok 4
   Štruktúra misie
   1.   Misia bude mať ústredie v Kábule. Misiu tvorí:

               i)

               veliteľ misie a jeho úrad vrátane bezpečnostného úradníka misie;

               ii)

               policajná zložka;

               iii)

               zložka na podporu právneho štátu;

               iv)

               výcvikový útvar;

               v)

               podpora misie;

               vi)

               pobočky mimo Kábulu;

               vii)

               prvok podpory v Bruseli.

         2.   Personál misie sa vyšle na ústrednú, regionálnu a provinčnú úroveň a pri vykonávaní mandátu môže podľa potreby pracovať na úrovni okresov na základe posúdenia bezpečnosti a ak sú k dispozícii faktory, ktoré to umožňujú, napr. náležitá logistická a bezpečnostná podpora. Vyvinie sa úsilie o technické dojednania s ISAF-om a regionálnym vedením/vedúcimi národmi provinčných budovateľských skupín (PRT) na účely výmeny informácií, zdravotníckej, bezpečnostnej a logistickej podpory vrátane umiestnenia regionálnych veliteľstiev a PRT.
   3.   Okrem toho sa časť personálu misie podľa potreby nasadí s cieľom zlepšovať strategickú koordináciu policajnej reformy v Afganistane, a najmä na sekretariáte Rady medzinárodnej policajnej koordinácie (IPCB – International Police Coordination Board) v Kábule. Sekretariát IPCB sa podľa vhodnosti nachádza v ústredí EUPOL AFGHANISTAN.
   Článok 5
   Veliteľ civilnej operácie
   1.   Veliteľom civilnej operácie EUPOL AFGHANISTAN je riaditeľ štábu pre spôsobilosť civilného plánovania a realizácie (CPCC).
   2.   Veliteľ civilnej operácie velí EUPOL AFGHANISTAN a riadi ju na strategickej úrovni, pričom podlieha politickej kontrole a strategickému usmerňovaniu zo strany PBV a celkovej právomoci vysokého predstaviteľa Únie pre zahraničné veci a bezpečnostnú politiku (VP).
   3.   Veliteľ civilnej operácie zabezpečuje riadne a efektívne vykonávanie rozhodnutí Rady i PBV, a to aj vydávaním prípadných potrebných pokynov veliteľovi misie.
   4.   Všetok vyslaný personál zostáva v plnom rozsahu pod velením vnútroštátnych orgánov vysielajúceho štátu alebo inštitúcie EÚ. Vnútroštátne orgány odovzdajú operačnú kontrolu (OPCON) nad svojim personálom, tímami a jednotkami veliteľovi civilnej operácie.
   5.   Veliteľ civilnej operácie má celkovú zodpovednosť za zabezpečenie toho, aby sa zo strany Únie riadne plnila povinnosť starostlivosti.
   6.   Veliteľ civilnej operácie a osobitný zástupca Európskej únie (OZEÚ) sa podľa požiadaviek vzájomne radia.
   Článok 6
   Veliteľ misie
   1.   Veliteľ misie preberá zodpovednosť a vykonáva velenie a riadenie misie na mieste operácie.
   2.   Veliteľ misie velí a riadi personál, tímy a jednotky prispievajúcich štátov, ako ich pridelil veliteľ civilnej operácie, pričom má aj administratívnu a logistickú zodpovednosť za prostriedky, zdroje a informácie, ktoré sa misii poskytli.
   3.   Veliteľ misie vydáva pokyny všetkým členom personálu misie, v tomto prípade i prvku podpory v Bruseli, s cieľom účinne realizovať EUPOL AFGHANISTAN na mieste operácie, a na základe pokynov veliteľa civilnej operácie preberá jej koordináciu a každodenné riadenie.
   4.   Veliteľ misie zodpovedá za plnenie rozpočtu misie. Veliteľ misie na tento účel podpíše zmluvu s Komisiou.
   5.   Veliteľ misie zodpovedá za disciplinárnu kontrolu personálu. Disciplinárne konania voči vyslanému personálu vykonáva dotknutý vnútroštátny orgán alebo orgán Únie.
   6.   Veliteľ misie zastupuje EUPOL AFGHANISTAN v operačnej oblasti a zabezpečuje náležité zviditeľňovanie misie.
   7.   Veliteľ misie podľa potreby koordinuje činnosť s ostatnými aktérmi EÚ v teréne. Bez toho, aby bola dotknutá štruktúra velenia, OZEÚ poskytuje veliteľovi misie miestne politické usmernenia.
   8.   Veliteľ misie zabezpečuje, aby EUPOL AFGHANISTAN podľa potreby úzko spolupracovala a koordinovala svoju činnosť s afganskou vládou a s príslušnými medzinárodnými aktérmi vrátane misie ISAF pod vedením NATO a výcvikovej misie NATO, vedúcimi krajinami PRT, Misiou pomoci Organizácie Spojených národov v Afganistane (UNAMA) a tretími štátmi, ktoré sú v súčasnosti zapojené do policajnej reformy v Afganistane.
   Článok 7
   Personál
   1.   Počet a právomoci personálu EUPOL AFGHANISTAN sú v súlade s cieľmi stanovenými v článku 2, s úlohami stanovenými v článku 3 a štruktúrou misie stanovenou v článku 4.
   2.   EUPOL AFGHANISTAN sa skladá hlavne z personálu, ktorý dočasne vyslali členské štáty alebo inštitúcie EÚ.
   3.   Každý členský štát alebo inštitúcia EÚ znáša náklady spojené s každým dočasne vyslaným personálom vrátane cestovných nákladov do a z miesta rozmiestnenia, miezd, zdravotného poistenia a prídavkov, iných príplatkov ako sú diéty rovnako ako príspevky za náročnú a rizikovú prácu.
   4.   EUPOL AFGHANISTAN môže uzatvárať pracovné zmluvy s medzinárodným civilným personálom a v prípade potreby aj s miestnym personálom, pokiaľ potrebné funkcie nebudú poskytovať členovia personálu vyslaní členskými štátmi. V riadne odôvodnených výnimočných prípadoch, keď nie sú k dispozícii kvalifikované prihlášky zo strany členských štátov, sa môžu podľa potreby uzatvárať pracovné zmluvy so štátnymi príslušníkmi zúčastnených tretích štátov.
   5.   Všetok personál si plní svoje povinnosti a koná v záujme misie. Všetci členovia personálu misie dodržiavajú bezpečnostné zásady a minimálne normy ustanovené rozhodnutím Rady 2001/264/ES z 19. marca 2001 prijímajúcim bezpečnostné nariadenia Rady (2).
   Článok 8
   Postavenie personálu EUPOL AFGHANISTAN
   1.   Postavenie personálu EUPOL AFGHANISTAN v Afganistane, ak je to vhodné vrátane výsad, imunít a ďalších záruk potrebných pre plnenie a hladké fungovanie EUPOL AFGHANISTAN, sa ustanoví v dohode, ktorá sa uzavrie v súlade s článkom 37 zmluvy.
   2.   Štát alebo inštitúcia EÚ, ktorá dočasne vyslala člena personálu, zodpovedá za riešenie všetkých nárokov súvisiacich s dočasným vyslaním, ktoré člen personálu uplatní alebo ktoré sa ho týkajú. Dotknutý štát alebo inštitúcia EÚ zodpovedajú za začatie akéhokoľvek konania voči vyslanému pracovníkovi.
   3.   Podmienky zamestnania a práva a povinnosti medzinárodného a miestneho personálu sa ustanovia v zmluvách medzi veliteľom misie a členmi personálu.
   Článok 9
   Štruktúra velenia
   1.   EUPOL AFGHANISTAN má ako operácia krízového riadenia jednotné velenie.
   2.   PBV vykonáva v rámci zodpovednosti Rady a VP politickú kontrolu a strategické usmerňovanie EUPOL AFGHANISTAN.
   3.   Veliteľ civilnej operácie, podliehajúc politickej kontrole a strategickému usmerňovaniu zo strany PBV a celkovej právomoci VP, je veliteľom EUPOL AFGHANISTAN na strategickej úrovni a ako taký vydáva pokyny veliteľovi misie, radí mu a poskytuje mu technickú podporu.
   4.   Veliteľ civilnej operácie podáva Rade správy prostredníctvom VP.
   5.   Veliteľ misie velí EUPOL AFGHANISTAN a riadi ju na mieste operácie a je priamo zodpovedný veliteľovi civilnej operácie.
   Článok 10
   Politická kontrola a strategické usmerňovanie
   1.   PBV vykonáva v rámci zodpovednosti Rady a VP politickú kontrolu a strategické usmerňovanie misie. Rada týmto oprávňuje PBV, aby na tento účel prijal príslušné rozhodnutia v súlade s tretím odsekom článku 38 zmluvy. Toto poverenie zahŕňa právomoc vymenovať vedúceho misie na návrh VP a meniť a dopĺňať CONOPS a OPLAN. Rada si ponecháva právomoc rozhodovať o cieľoch a ukončení misie.
   2.   PBV pravidelne podáva Rade správy.
   3.   Veliteľ civilnej operácie a veliteľ misie pravidelne a podľa potreby posielajú PBV správy o oblastiach, za ktoré sú zodpovední.
   Článok 11
   Bezpečnosť
   1.   Veliteľ civilnej operácie riadi plánovanie bezpečnostných opatrení veliteľa misie a v koordinácii s bezpečnostným úradom Rady a v súlade s článkami 5 a 9 zabezpečuje ich riadne a účinné plnenie v rámci EUPOL AFGHANISTAN.
   2.   Veliteľ misie je zodpovedný za bezpečnosť operácie a dodržiavanie minimálnych bezpečnostných požiadaviek platných pre operáciu v súlade s politikou Únie v oblasti bezpečnosti personálu rozmiestneného mimo Únie v operačnej kapacite podľa hlavy V zmluvy a jej podporných dokumentov.
   3.   Veliteľovi misie pomáha hlavný bezpečnostný úradník misie (SMSO – Senior Mission Security Officer), ktorý mu zodpovedá a udržiava úzky vzťah s bezpečnostným úradom Rady.
   4.   Veliteľ misie vymenuje bezpečnostných úradníkov v provinčných a regionálnych sídlach misie, ktorí budú v rámci zodpovednosti SMSO zodpovední za každodenné riadenie všetkých bezpečnostných aspektov príslušných prvkov misie.
   5.   Personál EUPOL AFGHANISTAN prejde pred nástupom do funkcií povinným bezpečnostným výcvikom v súlade s operačným plánom. Pravidelne sa tiež zúčastňuje opakovacieho výcviku na mieste operácie, ktorý organizuje SMSO.
   Článok 12
   Účasť tretích štátov
   1.   Bez toho, aby bola dotknutá autonómia rozhodovania Únie a jej jednotný inštitucionálny rámec, je možné vyzvať kandidátske a ostatné tretie štáty, aby prispeli k EUPOL AFGHANISTAN s tým, že budú znášať náklady na vyslanie policajných expertov a/alebo civilného personálu, ktorý dočasne vyšlú, vrátane platov, príspevkov, zdravotného poistenia, poistenia vysokého rizika a cestovných výdavkov do a z Afganistanu, a aby primerane prispeli na prevádzkové náklady EUPOL AFGHANISTAN.
   2.   Rada týmto poveruje PBV, aby prijímal príslušné rozhodnutia o prijatí navrhovaných príspevkov.
   3.   Tretie štáty, ktoré prispievajú k EUPOL AFGHANISTAN, majú rovnaké práva a povinnosti, pokiaľ ide o každodenné riadenie operácie ako členské štáty, ktoré sa zúčastňujú na operácii.
   4.   PBV prijme príslušné opatrenia vzhľadom na dojednania o účasti, a ak sa to bude vyžadovať, predloží Rade návrh vrátane dojednaní o možnom finančnom príspevku alebo materiálnych príspevkoch tretích štátov.
   5.   Podrobné dojednania týkajúce sa účasti tretích štátov podliehajú dohodám podľa článku 37 zmluvy a prípadným dodatočným technickým dojednaniam. Ak Únia a tretí štát uzavrú dohodu ustanovujúcu rámec účasti tohto tretieho štátu v operáciách EÚ na riešenie krízových situácií, ustanovenia takejto dohody sa uplatňujú v súvislosti s touto operáciou.
   Článok 13
   Finančné ustanovenia
   1.   Finančná referenčná suma určená na úhradu výdavkov spojených s EUPOL AFGHANISTAN do 31. mája 2011 je 54 600 000 EUR.
   2.   O finančnej referenčnej sume na nasledujúce roky pre EUPOL AFGHANISTAN rozhodne Rada.
   3.   Všetky výdavky sa spravujú v súlade s pravidlami a postupmi, ktoré sa vzťahujú na všeobecný rozpočet Európskej únie.
   4.   Veliteľ misie podáva Komisii, ktorá nad ním vykonáva dohľad, úplné správy o činnostiach, ktoré vykonal v rámci svojej zmluvy.
   5.   Štátni príslušníci tretích štátov môžu predkladať ponuky v rámci verejného obstarávania. Veliteľ misie s výhradou schválenia zo strany Komisie môže uzavrieť technické dojednania s regionálnym vedením/vedúcimi národmi provinčných budovateľských skupín (PRT) a medzinárodnými aktérmi rozmiestnenými v Afganistane, pokiaľ ide o ustanovenie o zariadení, službách a priestoroch misie, najmä ak si to vyžadujú bezpečnostné podmienky.
   6.   Finančné dojednania rešpektujú prevádzkové požiadavky EUPOL AFGHANISTAN vrátane kompatibility vybavenia a schopnosti jej tímov spolupracovať a zohľadňujú rozmiestnenie personálu v regionálnom velení a PRT.
   7.   Výdavky sú oprávnené odo dňa prijatia tohto rozhodnutia.
   Článok 14
   Sprístupnenie utajovaných skutočností
   1.   VP je v súlade s bezpečnostnými nariadeniami Rady oprávnený poskytovať utajované skutočnosti a dokumenty EÚ vytvorené na účely misie NATO/ISAF. Na tento účel sa vypracujú miestne technické dojednania.
   2.   VP je oprávnený podľa potreby a v súlade s potrebami misie poskytnúť v súlade s bezpečnostnými nariadeniami Rady tretím štátom pridruženým k tomuto rozhodnutiu utajované skutočnosti a dokumenty EÚ vypracované na účely misie až po stupeň „CONFIDENTIEL UE“.
   3.   VP je taktiež splnomocnený v súlade s operačnými potrebami misie poskytnúť UNAMA utajované skutočnosti a dokumenty EÚ do stupňa „RESTREINT UE“, ktoré boli vytvorené na účely misie v súlade s bezpečnostnými nariadeniami Rady. Na tento účel sa vypracujú miestne dojednania.
   4.   V prípade špecifickej a okamžitej operačnej potreby je VP taktiež splnomocnený v súlade s bezpečnostnými nariadeniami Rady poskytnúť hostiteľskému štátu EÚ utajované skutočnosti a dokumenty EÚ do stupňa „RESTREINT UE“, ktoré boli vytvorené na účely misie. Vo všetkých ostatných prípadoch sa takéto skutočnosti a dokumenty poskytnú hostiteľskému štátu v súlade s postupmi pre spoluprácu tohto hostiteľského štátu s Úniou.
   5.   VP je splnomocnený poskytnúť tretím štátom pridruženým k tomuto rozhodnutiu neutajované dokumenty EÚ, ktoré sa týkajú rokovaní Rady so zreteľom na misiu, na ktorú sa vzťahuje povinnosť služobného tajomstva podľa článku 6 ods. 1 rokovacieho poriadku Rady (3).
   Článok 15
   Spôsobilosť neustáleho monitorovania
   Pre EUPOL AFGHANISTAN sa aktivuje spôsobilosť neustáleho monitorovania.
   Článok 16
   Preskúmanie
   1.   Toto rozhodnutie sa preskúma každých šesť mesiacov s cieľom prispôsobiť podľa potreby veľkosť misie a rozsah jej pôsobnosti.
   2.   Toto rozhodnutie sa preskúma najneskôr tri mesiace pred skončením jeho účinnosti s cieľom určiť, či má misia pokračovať.
   Článok 17
   Nadobudnutie účinnosti a trvanie
   Toto rozhodnutie nadobúda účinnosť dňom jeho prijatia.
   Uplatňuje sa od 31. mája 2010 do 31. mája 2013.

      V Bruseli 18. mája 2010

            Za Radu

            predsedníčka

         E. SALGADO

      (1)  Ú. v. EÚ L 139, 31.5.2007, s. 33.

      (2)  Ú. v. ES L 101, 11.4.2001, s. 1.

      (3)  Rozhodnutie Rady 2009/937/EÚ z 1. decembra 2009, ktorým sa schvaľuje rokovací poriadok Rady (Ú. v. EÚ L 325, 11.12.2009, s. 35).


title: Rozhodnutie Rady z 26. januára 2004, ktorým sa ustanovuje akčný program spoločenstva na podporu aktívneho európskeho občianstva (občianska účasť)

text:
Dôležité právne oznámenie

|

32004D0100

Úradný vestník L 030 , 04/02/2004 S. 0006 - 0014

		Rozhodnutie Radyz 26. januára 2004,ktorým sa ustanovuje akčný program spoločenstva na podporu aktívneho európskeho občianstva (občianska účasť)(2004/100/ES)RADA EURÓPSKEJ ÚNIEso zreteľom na Zmluvu o založení Európskeho spoločenstva, najmä na jej článok 308,so zreteľom na návrh Komisie,so zreteľom na stanovisko Európskeho parlamentu [1],keďže:(1) Zmluva ustanovuje občianstvo únie, ktoré dopĺňa a nenahrádza národné občianstvo a ktoré sa má rozvíjať so zreteľom na subsidiaritu.(2) Cieľom spoločenstva a členských štátov je rozvoj zamestnanosti, zlepšenie životných a pracovných podmienok, náležitá sociálna ochrana, rozvoj ľudských zdrojov s cieľom trvalej vysokej zamestnanosti a boja proti vylúčeniu.(3) Efektívne a jednotné uplatňovanie práva spoločenstva je novou prioritou, nevyhnutnou pre správne fungovanie vnútorného trhu. Európska Rada v Tampere v dňoch 15. a 16. októbra 1999 zdôraznila, že oblasť slobody, bezpečnosti a spravodlivosti by mala byť založená na princípoch transparentného a demokratického riadenia, ktoré zahŕňa otvorený dialóg s občianskou spoločnosťou o cieľoch a princípoch tejto oblasti. Združenie rád štátnych a najvyšších správnych jurisdikcií Európskej únie podporuje výmenu názorov a skúseností v týchto záležitostiach a koordinuje a odovzdáva verejnosti súdne rozhodnutia rád štátu so zreteľom na právne predpisy spoločenstva.(4) Európsky parlament, vo svojej rezolúcii z 15. apríla 1988 [2], považuje za žiaduce, aby sa venovalo veľké úsilie vytváraniu kontaktov medzi občanmi rôznych členských štátov a vyhlásil, že osobitná podpora zo strany inštitúcií spoločenstva pre rozvoj twinningových projektov medzi komunitami alebo mestami v rôznych členských štátoch je racionálna a žiaduca.(5) Európska Rada v Nice v decembri 2000, vo svojom vyhlásení 23, uznáva potrebu zlepšiť a monitorovať demokratickú legitímnosť a transparentnosť únie a jej inštitúcií, aby sa priblížili občanom členských štátov. Program sociálnej politiky, prijatý v Nice, je založený na novej forme riadenia, zdôrazňujúci úlohu občianskeho dialógu, ako základnej súčasti pri rozvíjaní spolupráce s občianskou spoločnosťou. Program zaručuje, že mimovládne organizácie ako Platforma európskych sociálnych mimovládnych organizácií, sú úzko spojené s rozvojom politík začleňovania a rovnakých príležitostí pre všetkých;(6) Vyhlásenie z Laekenu, pripojené k záverom Európskej rady z 14. a 15. decembra 2001 zdôrazňuje, že jedna zo základných výziev pre Európsku úniu je priblížiť občanov k európskemu modelu a európskym inštitúciám.(7) Položky A-321, A-3020, A-3021, A-3024, A-3026, A-3036 a B3-305 všeobecného rozpočtu Európskej únie pre finančný rok 2003 a predchádzajúcich finančných rokov, preukázali hodnotu rozvíjania trvalo udržateľného dialógu s organizáciami a mestami a obcami občianskej spoločnosti pri budovaní Európy.(8) Rada znovu potvrdzuje, že verí v potrebu pokračovať v podpore twinningových projektov medzi jednotlivými mestami, vzhľadom na ich dôležitú úlohu, ktorú môžu zohrávať pri rozvíjaní občianskej identity a vzájomného porozumenia medzi národmi Európy. Zdôrazňuje, že tak ako na tom trvá Európsky parlament každý rok počas rozpočtového postupu, mal by byť v rámci viacročného programu zaručený príslušný rozpočet a pokračujúce rozvíjanie twinningových projektov medzi mestami. Ďalej zdôrazňuje nevyhnutnosť komplexnosti pri podávaní žiadostí pre twinningové projekty medzi mestami a ich vykonávania a dôležitosť ich priblíženia občanom.(9) Združenie "Naša Európa" predstavuje zoskupenie osobností, reprezentujúcich európsku spoločnosť a politický, sociálny, hospodársky a vedecký svet a pôsobí ako fórum pre myšlienky podporujúce zomknutejšiu Európsku úniu; a ako také sa venuje cieľu všeobecného európskeho záujmu.(10) Dom Jeana Monneta a Dom Roberta Schumana sú miesta, kde sa stretávajú národy Európy, s cieľom vytvoriť pionierov a pionierske aktivity európskej integrácie, a to v kontexte, v ktorom dvaja zo zakladajúcich otcov Európy žili a pracovali a s cieľom poskytnúť informácie o dnešnej a zajtrajšej Európe; a ako také sa tieto organizácie venujú cieľu všeobecného európskeho záujmu.(11) Európska Rada pre utečencov a emigrantov reprezentuje organizáciu utečencov a vysídlencov voči Európskej únii, rozvíjajúcu princípy a politiky, prispievajúce k cieľom zmluvy, týkajúcim sa azylu a boja proti sociálnemu vylúčeniu.(12) Nariadenie Rady (ES, Euratom) č. 1605/2002 z 25. júna 2002 o finančnom riadení týkajúcom sa všeobecného rozpočtu Európskych spoločenstiev [3] (ďalej len "finančné nariadenie"), požaduje základný akt pre pokrytie týchto existujúcich podporných aktivít.(13) Európsky parlament, Rada a Komisia prevzali na seba v čase prijatia finančného nariadenia záväzok zabezpečiť, že tento základný postup nadobudne účinnosť od finančného roku 2004. Komisia sa zaviazala brať do úvahy záznamy začlenené do rozpočtu v kontexte vykonávania.(14) Medziinštitucionálne vyhlásenie z 24. novembra 2003 o základných aktoch pre granty Európskeho parlamentu, Rady a Komisie ustanovuje na základe výnimočnosti, zavedenie prechodných klauzúl do tohto programu, týkajúcich sa obdobia oprávnenosti pre výdavky.(15) Toto medziinštitucionálne vyhlásenie taktiež ustanovuje zavedenie prechodných opatrení pre granty v časti 2 programu pre roky 2004 a 2005.(16) Mali by byť vytvorené ustanovenia pre širší geografický rozsah programu na pristupujúce členské štáty a s možnosťou, v prípadoch určitých aktivít, na krajiny EZVO/EHP a kandidátske krajiny.(17) Referenčná finančná čiastka, v zmysle bodu 34 Dohody medzi inštitúciami zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu [4], je zahrnuté do tohto rozhodnutia na celé obdobie trvania programu, bez dotknutia právomocí rozpočtových orgánov, tak ako sú určené v zmluve.(18) Každé financovanie zo štátnych zdrojov mimo spoločenstva musí byť v súlade s článkami 87 a 88 zmluvy.(19) Subjekty, ktorých aktivity nie sú zlúčiteľné s cieľmi Európskej únie a jej členskými štátmi v oblasti verejného poriadku a verejnej bezpečnosti by mali byť vylúčené z možností podpory z tohto programu.(20) Každá podpora, udelená v zmysle tohto rozhodnutia by mala byť v súlade s princípmi subsidiarity a proporcionality,ROZHODLA TAKTO:Článok 1Cieľ programu1. Týmto rozhodnutím sa ustanovuje akčný program spoločenstva na podporu inštitúcií, činných v oblasti aktívneho európskeho občianstva a na podporu aktivít v tejto oblasti.Program má tieto ciele:a) podporovať a šíriť hodnoty a ciele Európskej únie;b) priblížiť občanov k Európskej únii a jej inštitúciám a povzbudiť ich k väčšej spolupráci s týmito inštitúciami;c) bližšie zapojiť občanov do úvah a diskusií o budovaní Európskej únie;d) posilniť kontakty a výmeny medzi občanmi krajín podieľajúcich sa na programe, prostredníctvom twinningových projektov medzi mestami;e) stimulovať iniciatívy inštitúcií zapojených do rozvoja aktívneho občianstva a podieľajúcich sa občanov.2. Aktivity, ktoré podporuje program sa snažia podporovať činnosť a rozvoj aktivít inštitúcií napĺňajúcich ciele programu v súlade s kritériami, uvedenými v prílohe.3. Program začína 1. januára 2004 a končí 31. decembra 2006.Článok 2Prístup k programuPre oprávnenosť na grant spoločenstva pre svoje aktivity musia inštitúcie spĺňať požiadavky, uvedené v prílohe.Príslušné aktivity musia byť v súlade s princípmi platnými pre aktivity spoločenstva v oblasti aktívneho občianstva.Pre oprávnenosť na operačný grant v rámci prebiehajúceho pracovného programu orgánu, ktorý rozvíja cieľ všeobecného európskeho záujmu v oblasti aktívneho občianstva alebo cieľ, ktorý tvorí časť aktivít Európskej únie v tejto oblasti, musia inštitúcie spĺňať požiadavky uvedené v prílohe a musia byť štruktúrované tak, aby vyhovovali aktivitám, ktoré majú potencionálny dopad v rámci Európskej únie.Článok 3Prístup k programu pre pristupujúce štáty, krajiny EZVO/EHP a kandidátske krajiny na pristúpenie k Európskej úniiÚčasť v aktivitách v rámci programu môže byť otvorená pre inštitúcie, zriadené v:a) pristupujúcich štátoch, ktoré podpísali zmluvu o pristúpení dňa 16. apríla 2003;b) krajinách EZVO/EHP, v súlade s podmienkami uvedenými v zmluve o EHP;c) Rumunsku a Bulharsku, pre ktoré podmienky účasti majú byť vypracované v súlade s európskymi dohodami, ich dodatkovými protokolmi a rozhodnutiami príslušných asociačných rád;d) Turecku, pre ktoré podmienky účasti majú byť vypracované v súlade s Rámcovou dohodou medzi Európskym spoločenstvom a Tureckou republikou o všeobecných princípoch účasti Tureckej republiky v programoch spoločenstva [5].Článok 4Výber užívateľov1. Operačné granty pre prebiehajúci pracovný program inštitúcie, napĺňajúcej cieľ všeobecného záujmu Európy v oblasti aktívneho občianstva alebo cieľa, tvoriaceho súčasť aktivít Európskej únie v tejto oblasti, budú udeľované v súlade s celkovými kritériami, uvedenými v prílohe.2. Granty pre aktivity určené v programe, sú udeľované v súlade s celkovými kritériami, uvedenými v prílohe. Aktivity sa vyberajú na základe výzvy na návrhy.Článok 5Udeľovanie grantuGranty pre rôzne aktivity programu sa udeľujú v súlade s ustanoveniami, uvedenými v príslušnej časti prílohy.Článok 6Finančné ustanoveniaFinančná referenčná čiastka na vykonávanie tohto programu pre obdobie rokov 2004 až 2006 je 72 miliónov EUR.Ročne pridelené čiastky schvaľujú rozpočtovým orgánom v limitoch finančnej perspektívy.Článok 7Monitorovanie a vyhodnocovanieNajneskôr do 31. decembra 2007, Komisia predloží Európskemu parlamentu a Rade správu o dosiahnutých cieľoch programu. Táto správa sa zakladá, inter alia, na externej hodnotiacej správe, ktorá musí byť k dispozícii najneskôr do konca roku 2006 a ktorá minimálne posúdi celkovú relevantnosť a koherenciu programu, efektivitu jeho vykonávania (príprava, výber, vykonávanie aktivít) a celkovú a individuálnu efektivitu rôznych aktivít v zmysle dosiahnutia cieľov, vytýčených v článku 1 a v prílohe.Článok 8Záverečné ustanoveniaV prípade grantov, udelených v roku 2004 podľa časti 1 a 2 prílohy, bude možný z hľadiska oprávnenosti výdavkov začiatok 1. januára 2004 za predpokladu, že výdavky nepredchádzajú dátumu, kedy bola podaná žiadosť alebo dátumu, ktorým začína rozpočtový rok užívateľa.Pre takéto granty, výnimočne môžu byť dohody uvedené v článku 112 ods. 2 finančného nariadenia podpísané najneskôr do 30. júna 2004.Článok 9ÚčinnosťToto rozhodnutie nadobúda účinnosť deň nasledujúci po jeho uverejnení v Úradnom vestníku Európskej únie.Uplatňuje sa od 1. januára 2004.V Bruseli 26. januára 2004Za RadupredsedaB. Cowen[1] Stanovisko poskytnuté 20 novembra 2003 (ešte neuverejnené v úradnom vestníku).[2] Ú. v. ES C 122, 9.5.1988, s. 38.[3] Ú. v. ES L 248, 16.9.2002, s.1.[4] Ú. v. ES C 172, 18.6.1999, s.1. Dohoda zmenená a doplnená rozhodnutím Európskeho parlamentu a Rady 2003/429/ES (Ú. v. ES L 147, 14.6.2003, s. 25).[5] Ú. v. ES L 61, 2.3.2002, s. 29.--------------------------------------------------PRÍLOHA1. Podporované aktivityZákladným cieľom, uvedeným v článku 1 je podporovať prácu v oblasti aktívneho európskeho občianstva, rozvíjaním aktivít a činností inštitúcií, ktoré sú činné v tejto oblasti.Táto podpora má formu jedného z dvoch typov grantov:- buď ako operačný grant na kofinancovanie nákladov, spojených so stálym pracovným programom inštitúcie, ktorá napĺňa cieľ všeobecného európskeho záujmu v oblasti aktívneho európskeho občianstva, alebo cieľ, ktorý je súčasťou aktivít Európskej únie v tejto oblasti (časti 1 a 2),- alebo ako grant pre kofinancovanie určitej aktivity v tejto oblasti (časť 3).Aktivity inštitúcií občianskej spoločnosti a iných štruktúr, ako sú mestá a obce a organizácie takýchto orgánov pracujúce na európskej úrovni v oblasti aktívneho európskeho občianstva, ktoré môžu prispieť k podpore aktivity spoločenstva a zefektívniť ju, najmä:- aktivity viacnárodnej spolupráce na európskej úrovni,- stretnutia a diskusie medzi občanmi na témy európskeho záujmu, ako sú hodnoty, ciele, právomoci, politiky a inštitúcie Európskej únie,- neformálne úvahy, vzdelávanie a projekty školení,- aktivity rozvíjajúce účasť občanov a iniciatívy,- výmeny medzi občanmi a ich organizáciami,- šírenie informácií o aktivitách spoločenstva,- príprava, podpora a hodnotenie finančne podporovaných aktivít.Hlavné aktivity platformy európskych sociálnych MVO sú:- napomáhanie vytváraniu politík EÚ k otázkam spoločného záujmu jej členov, najmä v súvislosti so sociálnymi právami, sociálnymi politikami a programami EÚ a občianskym dialógom,- informovanie jej členov o rozvoji pre nich relevantnej politiky spoločenstva, uľahčenie procesu dialógu a porád jej členov s inštitúciami EÚ a prostredníctvom jej členov prenášať tieto aktivity na národnú úroveň,- rozvíjanie dialógu s ďalšími skupinami, pracujúcimi na otázkach spoločného záujmu (sociálni partneri, ďalšie európske skupiny MVO, MVO v kandidátskych krajinách a pod.),- posilnenie sociálnych MVO v Európskej únii a v kandidátskych krajinách, napr. na základe výmeny skúseností, praxe a informácií medzi členmi platformy.Hlavné aktivity Európskej rady pre utečencov a emigrantov zahŕňajú:- reprezentáciu organizácií utečencov, žiadateľov o azyl a vysídlencov voči Európskej únii,- koordináciu pozícií jej členov voči Európskej únii,- odovzdávanie informácií o utečencoch, žiadateľoch o azyl a vysídlencoch európskym inštitúciám,- odovzdávanie informácií z Európskej únie národným radám pre utečencov a mimovládne organizácie,- prispievanie k výmene informácií a dobrej praxe,- zapájanie sa do diskusií a úvahách o utečencoch, žiadateľov o azyl a vysídlencoch v Európe a o aktivitách Európskej únie pri pomoci takýmto osobám,- zvyšovanie povedomia európskej verejnosti prostredníctvom siete členských organizácií,- rozvíjanie účasti a iniciatívy zo strany utečencov, žiadateľov o azyl a vysídlencov.Zámerom Asociácie rád štátnych a najvyšších správnych jurisdikcií Európskej únie je uľahčiť koordináciu a odovzdávať verejnosti súdne rozhodnutia Rád štátnych a najvyšších správnych jurisdikcií so zreteľom na právne predpisy spoločenstva a uľahčiť zjednocovanie metód transpozície a uplatňovania európskych právnych predpisov na národnej úrovni.Tento program taktiež pokrýva aktivity spoločenstva, vzťahujúce sa na vytváranie, podporu a manažment expertných komisií, pracujúcich v oblasti aktívneho občianstva a európskej integrácie a organizovanie s tým súvisiacich udalostí.2. Vykonávanie podporovaných aktivít2.1. Aktivity, ktoré vykonávajú inštitúcie oprávnené na využitie finančných prostriedkov zo strany spoločenstva v rámci programu patria do jednej z nasledovných oblastí:2.1.1. Časť 1: stále pracovné programy týchto inštitúcií rozvíjajúcich cieľ všeobecného európskeho záujmu v oblasti aktívneho občianstva:- Asociácia "Naša Európa",- Dom Jeana Monneta,- Dom Roberta Schumana,- Platforma európskych sociálnych MVO,- Európska Rada pre utečencov a emigrantov (ECRE),- Asociácia rád štátnych a najvyšších správnych jurisdikcií Európskej únie.2.1.2. Časť 2: stály pracovný program inštitúcie, rozvíjajúcej cieľ všeobecného európskeho záujmu v oblasti aktívneho občianstva alebo cieľ, ktorý je súčasťou politiky Európskej únie v tejto oblasti.Toto sa môže vzťahovať na:- neziskovú inštitúciu, ktorá napomáha občanom aktívnym v týchto inštitúciách,- európsku viacnásobnú sieť neziskových inštitúcií, aktívnych v jednotlivých štátoch, zúčastňujúcich sa na programe a rozvíjajúcich princípy a politiky, prispievajúce cieľom v tejto oblasti,- inštitúciu, rozvíjajúcu cieľ, tvoriaci súčasť politiky Európskej únie v oblasti aktívneho občianstva,Ročný operačný grant možno udeliť na podporu vykonávania stáleho pracovného programu takejto inštitúcie.2.1.3. Časť 3:a) aktivity v oblasti aktívneho európskeho občianstva, vykonávané najmä mimovládnymi organizáciami, asociáciami a federáciami európskeho záujmu alebo odborovými organizáciami s odvetvovým prierezom; na základe výnimky z článku 114 finančného nariadenia sú odborové organizácie s odvetvovým prierezom, ktoré sa podieľajú na európskom sociálnom dialógu podľa tejto časti na to oprávnené, i keď nie sú právnickými osobami;b) aktivity na podporu twinningu medzi mestami, iniciované ich mestami a obcami, miestnymi a regionálnymi komunitami a inštitúciami, miestnymi a regionálnymi orgánmi a organizáciami.2.2. So zreteľom na kvalitu a množstvo žiadostí o financovanie, sa budú brať do úvahy pri prideľovaní zdrojov v rámci programu nasledovné zásady:- zdroje určené podľa časti 3a nesmú byť menšie ako 20 percent ročného rozpočtu, určeného pre tento program,- zdroje určené podľa časti 3b nesmú byť menšie ako 40 percent ročného rozpočtu, určeného pre tento program.3. Výber užívateľov3.1. Operačný grant môže byť udelený priamo inštitúciám pracujúcim v oblasti aktívneho európskeho občianstva podľa časti 1 programu, po schválení príslušného pracovného plánu a rozpočtu.3.2. Na udelenie grantov podľa časti 2 programu Komisia uverejní výzvu na predloženie návrhov.V roku 2004 a 2005 však derogáciou prvého pododseku, granty môžu byť udelené organizáciám, uvedeným v tejto prílohe.Vo všetkých prípadoch sa uplatňujú všetky požiadavky uvedené vo finančnom nariadení, jeho pravidlá pre vykonávanie a základné úkony.Po uverejnení výzvy môžu byť uvedené akékoľvek priority vo vzťahu k témam, alebo typom aktivít, prispievajúce k všeobecnému cieľu programu a taktiež môže byť uvedený prípad, že pôjde o aktivity viacročného trvania.3.3. Inštitúcie, oprávnené na získanie grantu na určitú aktivitu podľa časti 3 programu sa vyberú na základe výzvy na predloženie návrhov. Komisia zaručí, že výzvy na predloženie návrhov sú "pre zákazníka priateľské" a nepredstavujú neprekonateľné byrokratické bremeno. Tam, kde je to vhodné, sú výzvy na predloženie návrhov pripravené v dvoch krokoch, pričom prvý krok vyžaduje len predloženie ohraničeného množstva dokumentácie jednoznačne potrebnej na posúdenie návrhu. Vo vzťahu k odborovým organizáciám s odvetvovým prierezom, podieľajúcich sa na európskom sociálnom dialógu, môže výzva na predloženie návrhov predstavovať formu obmedzenej pozvánky.4. Kritériá na posúdenie žiadostí o financovanieŽiadosti o financovanie sa posudzujú so zreteľom na:- konzistenciu s cieľmi programu,- kvalitu plánovaných aktivít,- predpokladaný viacnásobný účinok týchto aktivít na verejnosť,- geografický dopad vykonávaných aktivít,- zapojenie občana do organizácie predmetných inštitúcií,- pomer výdavky/zisk navrhovanej aktivity [1].5. Financovanie a oprávnené výdavky5.1. Podľa časti 1, oprávnené výdavky predmetných inštitúcií zahŕňajú prevádzkové náklady a výdavky spojené s vykonávaním ich aktivít.5.2. Granty určené pre tieto inštitúcie nepokrývajú všetky oprávnené výdavky v kalendárnom roku, ktoré in boli určené: najmenej 10 percent rozpočtu inštitúcií musí byť kofinancovaných zo zdrojov mimo spoločenstva. Takéto kofinancovanie môže byť čiastočne poskytnuté v naturáliách za predpokladu, že takýto príspevok nemá vyššiu hodnotu, ako skutočne vzniknuté náklady, dokladované účtovnými dokladmi alebo nákladmi, všeobecne dosiahnutými na príslušnom trhu.5.3. V zmysle článku 113 ods. 2 finančného nariadenia, princíp postupného znižovania sa neuplatňuje na operačné granty určené pre tieto inštitúcie, pretože tieto predstavujú inštitúcie, presadzujúce cieľ všeobecného európskeho záujmu.5.4. Podľa časti 2, jediné náklady, ktoré sa berú do úvahy pri určovaní operačného grantu, budú tie, ktoré sú potrebné na správne vykonávanie bežných aktivít vybranej inštitúcie, najmä náklady na personál, režijné náklady (poplatky spojené s prenájmom a vlastníctvom, zariadenie, kancelárske prostriedky, telekomunikácie, poštovné a pod.), výdaje spojené s internými zasadnutiami, uverejňovaním, získavaním a šírením informácií a výdavky priamo spojené s aktivitami inštitúcie.5.5. Operačný grant podľa časti 2 nemá financovať všetky oprávnené výdaje inštitúcie v kalendárnom roku, na ktorý je udelený. Najmenej 20 percent rozpočtu inštitúcií, na ktoré sa vzťahuje táto časť, musí byť kofinancovaných zo zdrojov mimo spoločenstva. Takéto kofinancovanie môže byť čiastočne poskytnuté v tovaroch a službách za predpokladu, že takýto príspevok nebude mať vyššiu hodnotu, ako skutočné vzniknuté náklady, dokladované účtovnými dokladmi alebo nákladmi, všeobecne dosiahnutými na príslušnom trhu.5.6. V zmysle článku 113 ods. 2 finančného nariadenia, takto udelené operačné granty, ak sú obnovené, sú postupne znižované. Toto zníženie sa uplatňuje od tretieho roku, v sadzbe 2,5 percenta za rok. Na dodržiavanie tohto pravidla, ktoré sa uplatňuje bez toho, aby sa dotklo pravidla pre kofinancovanie, percento kofinancovania zo strany spoločenstva zodpovedajúce grantu udelenému na daný finančný rok bude najmenej o 2,5 bodov nižšie ako percento kofinancovania zo strany spoločenstva zodpovedajúce grantu udelenému na predchádzajúci finančný rok.5.7. Na udeľovanie grantov podľa časti 3 sa môžu uplatniť pevne stanovené sadzby na organizačné náklady a cestovné výdavky.6. Manažment programuNa základe analýz nákladov/zisku, Komisia sa môže rozhodnúť zveriť všetky alebo časť úloh spojených s manažmentom programu, alebo výkonnej agentúre, podľa článku 55 finančného nariadenia; môže sa tiež obrátiť na expertov a akékoľvek ďalšie náklady na poskytnutie technickej a administratívnej pomoci, ktoré nebudú zahŕňať výkon verejného orgánu, môže zahrnúť do ad hoc kontraktov na poskytovanie služieb. Tiež môže financovať štúdie a organizovať stretnutia expertov na uľahčenie vykonávania programu, vykonávať informačné a publikačné aktivity a šírenie informácií priamo spojených s dosiahnutím cieľov programu.Komisia si pravidelne vymieňa názory s predstaviteľmi súčasných a potenciálnych užívateľov akčného programu.7. Priznanie financovaniaKaždá inštitúcia, asociácia alebo aktivita využívajúca grant v rámci tohto programu má povinnosť priznať podporu poberajúcu od Európskej únie. Na tento účel Komisia vypracuje podrobné pokyny.8. Šírenie výsledkovNa uľahčenie šírenia výsledkov sa čo najviac produktov financovaných týmto programom bezplatne elektronicky sprístupní.9. Kontroly a audity9.1. Užívateľ operačného grantu uschová pre Komisiu všetky podporné dokumenty, vrátane finančného stanoviska auditu, týkajúce sa výdavkov za grantový rok, po dobu piatich rokov po poslednej platbe. Užívateľ grantu zaručí, že v prípade potreby budú podporné dokumenty, ktoré vlastnia partneri alebo členovia k dispozícii Komisii.9.2. Komisia môže urobiť audit použitia grantu priamo prostredníctvom vlastného personálu, alebo akoukoľvek inou kvalifikovanou vonkajšou inštitúciou na základe jej výberu. Takéto audity sa môžu vykonávať počas celej doby trvania zmluvy a počas piatich rokov odo dňa bilancie platby. Ak je to vhodné, zistenia auditu môžu viesť k opravným rozhodnutiam Komisie.9.3. Pracovníci Komisie a vonkajší personál splnomocnený Komisiou má príslušné právo prístupu, osobitne do kancelárií užívateľa a k všetkým informáciám, vrátane informácií v elektronickej forme, potrebnej na vykonanie takýchto auditov.9.4. Dvor audítorov a Európsky úrad proti podvodom (OLAF) budú mať rovnaké práva, najmä právo prístupu ako Komisia.9.5. Na ochranu finančných záujmov Európskych spoločenstiev proti podvodom a iným nezrovnalostiam, Komisia môže vykonať kontroly a inšpekcie na danom mieste v rámci tohto programu v súlade s nariadením Rady (Euratom, ES) č. 2185/96 [2]. V prípade potreby Európsky úrad proti podvodom (OLAF) vykoná šetrenia, ktoré podliehajú nariadeniu (ES) č. 1073/1999 Európskeho parlamentu a Rady [3].[1] Užívatelia sú zodpovední za uplatňovanie patričného rámcového monitorovania a hodnotenia.[2] Ú. v. ES L 292, 15.11.1996, s. 2.[3] Ú. v. ES L 136, 31.5.1999, s. 1.--------------------------------------------------


title: 2006/98/ES: Rozhodnutie Komisie zo  14. februára 2006 , ktorým sa zriaďuje skupina odborníkov na vysokej úrovni pre digitálne knižnice

text:
               16.2.2006

               SK

               Úradný vestník Európskej únie

               L 46/32

      ROZHODNUTIE KOMISIE

   zo 14. februára 2006,
   ktorým sa zriaďuje skupina odborníkov na vysokej úrovni pre digitálne knižnice
   (2006/98/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               V článku 157 Zmluvy o založení Európskeho spoločenstva sa Spoločenstvo a členské štáty poverujú úlohou zabezpečiť podmienky potrebné pre konkurencieschopnosť priemyslu Spoločenstva. V článku 151 sa ustanovuje, že Spoločenstvo prispieva k rozvoju kultúr členských štátov pri rešpektovaní ich národnej a regionálnej rozmanitosti a súčasnom uznávaní spoločného kultúrneho dedičstva.

               (2)

               Oznámenie Komisie „i2010 – Európska informačná spoločnosť pre rast a zamestnanosť“ (1) predstavuje pilotnú iniciatívu týkajúcu sa digitálnych knižníc.

               (3)

               V oznámení Komisie „i2010: Digitálne knižnice“ (2) (ďalej len „oznámenie“) sa uvádza informácia o vytvorení skupiny odborníkov na vysokej úrovni pre digitálne knižnice, ktorá bude Komisii poskytovať poradenstvo týkajúce sa najefektívnejších spôsobov riešenia organizačných, právnych a technických úloh na európskej úrovni.

               (4)

               Úlohou uvedenej skupiny je prispievať k vytváraniu spoločnej strategickej vízie v súvislosti s európskymi digitálnymi knižnicami.

               (5)

               Túto skupinu tvoria vysokokvalifikovaní kompetentní odborníci v oblasti problematiky digitálnych knižníc, ktorí sú vymenovaní na základe osobnej spôsobilosti.

               (6)

               V súvislosti s uvedeným je potrebné zriadiť skupinu odborníkov na vysokej úrovni pre digitálne knižnice s podrobným vymedzením jej oblasti pôsobnosti a štruktúry,

         ROZHODLA TAKTO:
   Článok 1
   Komisia týmto zriaďuje skupinu odborníkov pod názvom „Skupina odborníkov na vysokej úrovni pre digitálne knižnice“, ďalej len „skupina“.
   Článok 2
   Úloha
   Komisia môže využívať poradenstvo zo strany uvedenej skupiny v súvislosti s akoukoľvek otázkou spojenou s uskutočňovaním iniciatívy týkajúcej sa digitálnych knižníc.
   Úlohou skupiny je:

               —

               poskytovať Komisii poradenstvo týkajúce sa najefektívnejších spôsobov riešenia organizačných, právnych a technických úloh na európskej úrovni;

               —

               prispievať k vytváraniu spoločnej strategickej vízie v súvislosti s európskymi digitálnymi knižnicami.

         Článok 3
   Zloženie skupiny – vymenúvanie členov
   1.   Za vymenovanie členov skupiny je zodpovedný generálny riaditeľ/riaditeľka GR pre informačnú spoločnosť a médiá alebo jeho/jej zástupca. Členovia skupiny sú vymenúvaní ako odborníci na vysokej úrovni s kompetenciami v oblasti problematiky digitálnych knižníc.
   2.   Skupina pozostáva najviac z 20 členov.
   3.   Uplatňujú sa tieto ustanovenia:

               —

               Členovia sú vymenúvaní na základe osobnej spôsobilosti ako kompetentní odborníci na vysokej úrovni v oblasti problematiky digitálnych knižníc a sú povinní Komisii poskytovať poradenstvo nezávisle od vonkajších vplyvov.

               —

               Členovia sú vymenúvaní s cieľom zabezpečiť podľa možností primeranú rovnováhu, pokiaľ ide o:

                           —

                           rozsah kompetencií,

                           —

                           zemepisný pôvod,

                           —

                           pohlavie.

               —

               Skupinu budú tvoriť odborníci z týchto kategórií:

                           —

                           organizácie zaoberajúce sa uchovávaním historického dedičstva (knižnice, archívy, múzeá),

                           —

                           autori, vydavatelia a poskytovatelia obsahu,

                           —

                           odvetvie informačných a komunikačných technológií (napríklad prevádzkovatelia vyhľadávačov, poskytovatelia technológií),

                           —

                           vedecké a výskumné organizácie, akademická sféra.

               —

               Členovia za seba nemôžu určovať náhradníkov.

               —

               Členovia sú vymenúvaní na dvojročné obnoviteľné funkčné obdobie. Zostávajú vo funkcii až dovtedy, kým nebudú nahradení inými členmi alebo sa neskončí ich mandát.

               —

               Členovia, ktorí už nemôžu účinne prispievať k práci skupiny, ktorí odstúpia alebo ktorí nedodržia podmienky stanovené v prvej alebo piatej zarážke tohto odseku alebo v článku 287 Zmluvy o založení Európskeho spoločenstva, môžu byť na zostávajúcu časť svojho funkčného obdobia nahradení.

               —

               Členovia každoročne urobia písomné vyhlásenie, že sa zaväzujú konať vo verejnom záujme. V tomto vyhlásení zároveň uvedú informácie o absencii alebo existencii akýchkoľvek záujmov, ktoré by mohli ovplyvniť ich objektívnosť.

               —

               Mená členov sú uverejnené na internetovej stránke GR pre informačnú spoločnosť a médiá. Mená členov sa zhromažďujú, spracúvajú a uverejňujú v súlade s ustanoveniami nariadenia (ES) č. 45/2001.

         Článok 4
   Fungovanie skupiny
   1.   Skupine predsedá zástupca Komisie.
   2.   Po dohode s Komisiou sa môžu vytvoriť podskupiny s cieľom preskúmať osobitné otázky v oblasti pôsobnosti vymedzenej skupinou. Podskupiny sa rozpustia bezprostredne po ukončení realizácie svojich úloh.
   3.   Zástupca Komisie môže vyzvať odborníkov alebo pozorovateľov so špecifickými odbornými znalosťami v predmetnej problematike na účasť na rokovaniach skupiny alebo podskupiny, ak je to prínosné a/alebo potrebné.
   4.   Ak Komisia uvedie, že informácie získané počas účasti na práci skupiny alebo podskupiny sa týkajú dôverných otázok, tieto informácie ďalej nemožno voľne šíriť.
   5.   Skupina a jej podskupiny sa obvykle stretávajú v priestoroch Komisie v súlade so skupinou stanovenými postupmi a harmonogramom. Komisia zabezpečuje sekretárske služby. Ostatní úradníci Komisie, ktorí majú záujem o prerokúvané otázky, môžu tieto zasadnutia navštevovať.
   6.   Skupina prijíma svoj rokovací poriadok na základe štandardného rokovacieho poriadku prijatého Komisiou (3).
   7.   Komisia môže uverejniť akýkoľvek súhrn, záver, prípadne čiastočný záver alebo pracovný dokument skupiny v pôvodnom jazyku predmetného dokumentu.
   Článok 5
   Výdavky na zasadnutia skupiny
   Komisia môže uhrádzať členom, odborníkom a pozorovateľom výdavky súvisiace s činnosťami skupiny v súlade s platnými ustanoveniami Komisie. Za plnenie svojich povinností členovia skupiny nedostávajú honorár.
   Článok 6
   Nadobudnutie účinnosti
   Toto rozhodnutie nadobúda účinnosť dňom uverejnenia v Úradnom vestníku Európskej únie. Uplatňuje sa do 31. decembra 2008. Do tohto dňa Komisia rozhodne o prípadnom predĺžení jeho účinnosti.

      V Bruseli 14. februára 2006

            Za Komisiu

         Viviane REDING

            členka Komisie

      (1)  KOM(2005) 229, konečné znenie.

      (2)  KOM(2005) 465, konečné znenie.

      (3)  SEK(2005) 1004, príloha III.